EELNÕU

15.07.2024

**Päästeteenistuse seaduse § 20 muutmise seadus**

Päästeteenistuse seaduse §-s 20 tehakse järgmised muudatused:

**1)** paragrahvi täiendatakse lõigetega 31–34 järgmises sõnastuses:

„(31) Päästeteenistujal on seitsmepäevase ajavahemiku jooksul vähemalt 37 tundi järjestikust puhkeaega.

(32) Summeeritud tööaja arvestuse korral on päästeteenistujal seitsmepäevase ajavahemiku jooksul vähemalt 25 tundi järjestikust puhkeaega.

(33) Käesoleva paragrahvi lõikes 32 sätestatud puhkeaja andmisel ei kohaldata päästeametnikule avaliku teenistuse seaduse § 41 lõikes 4 ja päästetöötajale töölepingu seaduse § 51 lõikes 5 sätestatud täiendava vaba aja andmise nõuet tingimusel, et töötamine ei kahjusta päästeametniku ja päästetöötaja tervist ja ohutust.

(34) Päästeametnikule ei kohaldata avaliku teenistuse seaduse § 41 lõigetes 2 ja 3 ning päästetöötajale töölepingu seaduse § 52 lõigetes 1 ja 2 sätestatud puhkeaja miinimumkestuse nõudeid tingimusel, et töötamine ei kahjusta päästeametniku ja päästetöötaja tervist ja ohutust.“;

**2)** lõige 8 muudetakse ja sõnastatakse järgmiselt:

„(8) Päästeametnikule ei kohaldata avaliku teenistuse seaduse § 41 lõikes 1 ja päästetöötajale töölepingu seaduse § 51 lõikes 1 sätestatud 24-tunnise ajavahemiku jooksul puhkeaja andmise nõuet tingimusel, et töötamine ei kahjusta päästeametniku ja päästetöötaja tervist ja ohutust. Puhkeaeg antakse vahetult pärast tööaja lõppu.“.

Lauri Hussar

Riigikogu esimees

Tallinn ………………… 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus ………………… 2024